ขอสอบถามหน่อยนะคะ พอดีว่ามีอะไรกับแฟนแล้วเหมือนมีแผลฉีกยาวๆจนไปถึงรูทวารอะคะ แต่ว่าแผลตรงนั้นตอนที่เป็นแผลครั้งแรกลองไปปรึกษาเภสัชกรที่ร้านยาบอกว่าเป็นเริมคะ แล้วก็กินยาทายามาจนหายดีแล้วคะนานหลายเดือนเลยคะเราก็ไม้ได้มีอะไรกับแฟน แต่พอมีอีกไม่ได้แรงนะคะแผลที่เดิมก็ฉีกอีกคะจะมีเลือดซึมๆตลอดเลยโดนน้ำแสบมากคะ ไม่มีหนองนะคะ ลักษณะแผลเป็นรอยปริๆอะคะ ทำยังไงดีคะ
สวัสดีค่ะ การมีแผลฉีกขาดบริเวณอวัยวะเพศตามหลังการมีเพศสัมพันธ์อาจจะเกิดขึ้นได้ หรืออาจจะเป็นแผลจากสาเหตุอื่นๆเช่นการติดเชื้อเริม การมีผื่นผิวหนังอักเสบ การติดเชื้อราบริเวณขาหนีบหรืออวัยวะเพศก็ได้เช่นกันซึ่งถ้าเกิดตามหลังการมีเพศสัมพันธ์ทันที เป็นแผลฉีก ไปจนถึงรูทวารนั้นก็น่าจะเป็นแผลจากการมีเพศสัมพันธ์มากที่สุดถ้าเป็นแผลเล็กๆมักจะสมานกันได้เอง แต่ถ้าเป็นแผลขนาดใหญ่ เจ็บมาก ปวด บวม มีเลือดไหลจากแผลเยอะ มีหนอง ควรไปพบสูตินรีแพทย์เพื่อตรวจเพิ่มเติมว่ามีการติดเชื้อหรือไม่ จำเป็นต้องเย็บแผลหรือเปล่าในเบื้องต้น ให้ทำความสะอาดแผลให้ดี อาจใช้น้ำเกลือทางการแพทย์ล้างตรงแผลเบาๆ งดการกระทบกระแทก งดการเสียดสี งดการมีเพศสัมพันธ์ไปก่อน